Pre žiaka, ktorý sa vzdeláva formou školskej integrácie (začlenenia) škola vedie podľa § 11 ods. 9 písm. a) školského zákona školskú dokumentáciu s názvom Návrh na vzdelávanie dieťaťa alebo žiaka so špeciálnymi výchovno-vzdelávacimi potrebami v materskej škole, v základnej škole, v strednej škole a v špeciálnej škole. Podľa školského zákona sa podľa individuálneho vzdelávacieho programu vzdeláva: - začlenený žiak so špeciálnymi výchovno-vzdelávacími potrebami v bežnej triede základnej školy, t. j. v školskej integrácii, ak je to potrebné, - žiak so zdravotným znevýhodnením v špeciálnej triede základnej školy alebo v špeciálnej škole, ak zdravotné znevýhodnenie žiakovi znemožňuje vzdelávať sa podľa príslušného vzdelávacieho programu pre žiakov so zdravotným znevýhodnením.